stanford-oval/wikipedia huggingface dataset:
Aku Ankka
Hahmon piirteet > Ammatit

Aku on useimmiten työtön tai pätkätyöläinen joka on toiminut lukuisissa työpaikoissa. Roope-sedässä numeron 300 eli elokuun 2004 numeron Roope-sedän tietotoimistossa selvitettiin Akun ammatteja. Siinä mainittiin Akun olleen töissä Kattivaaran margariinitehtaalla, Roope Ankalla kolikonkiillottajana ”ja kymmenissä muissakin paikoissa”. Tietotoimiston selvityksen mukaan Aku ”saa luonteensa vuoksi potkut aina säännöllisin väliajoin” ja on tämän takia työskennellyt niin monessa paikassa.
Hahmon piirteet > Auto

Aku ajaa punaista pientä avoautoa, jonka rekisterinumero on 313. Auton takaosassa on avattava kahden hengen takapenkki, anopinistuin, johon kuitenkin kolmikko Tupu, Hupu ja Lupu hyvin mahtuu.
Carl Barksin tarinassa ”Vulkanovian asukkaat” mekaanikko kuvailee Akun autoa näin: siinä on ”Mixwell”-moottori vuodelta 1920, 1922-mallinen ”Dudge”-runko, ”Paclacin” akselit vuodelta 1923 sekä ruohonleikkurin renkaat. Osien nimet ja vuosiluvut ovat keksittyjä. Mixwell on muunnos Maxwell-merkistä, jota on valmistettu kauan aikaa sitten. Dudge on peräisin Dodgesta ja Paclac on nimiväännösyhdistelmä automerkeistä Packard ja Cadillac. Eräissä tarinoissa Aku on sanonut auton olevan American Bantam.lähde? Don Rosa esittää tarinassaan "Monikäyttöauto" ajatuksen, että Aku kokosi auton itse ja on siksi suuresti kiintynyt siihen.
Aku Ankan munintapäivä, 13. maaliskuuta, näkyy myös Akun auton rekisterinumerossa. Amerikkalaiseen tyyliin 13. maaliskuuta kirjoitetaan 3/13 eli ensin kuukausi ja sitten päivämäärä. Tämä on siirtynyt rekisterinumeroon 313.
Hahmon piirteet > Koira

Pulivari (engl. Bolivar) on suurikokoinen bernhardilaiskoira. Pulivari esiintyi ensimmäisen kerran Homer Brightmanin kirjoittamassa ja Al Taliaferron piirtämässä tarinassa vuonna 1938.
Hahmon piirteet > Pikku-Aku

Pikku-Aku-tarinat kertovat Aku Ankan lapsuudesta. Tarinat sijoittuvat maaseudulle Akun kouluaikaan. Akun holhoojana tarinoissa on Mummo Ankka. Sarjoissa ei Mummoa ja Akua lukuun ottamatta esiinny muita Aku Ankka -sarjakuvista tuttuja hahmoja (paitsi Roope tarinassa "Lunta tupaan"). Suomessa julkaistuissa Pikku-Aku-sarjoissa vakituisia hahmoja ovat muun muassa Karo Kaakkuri ja Veka. Joissakin vanhemmissa tarinoissa Karo esiintyy nimellä Kimmo Kiljuhanhi.
Pikku-Aku on italialaista keksintöä ja ilmestynyt Italiassa paljon kauemmin kuin Suomessa. Pikku-Akulla on Italiassa oma lehtikin. Suomessa julkaistut Pikku-Akut ovat enimmäkseen Kari Korhosen käsikirjoittamia. Pikku-Aku esiintyi Suomessa ensi kertaa vuonna 2000.
Muut henkilöllisyydet

Aku Ankan muita (salaisia) henkilöllisyyksia ovat Taikaviitta ja Tuplanolla. Hän toimii myös PAM- ja ATP-agenttina yhdessä Touho-serkkunsa kanssa. ATP:ssa eli Ankan tiedustelupalvelussa hänen agenttinimensä on LäPä 7 (Lähes Pätevä 7).
Muut henkilöllisyydet > Taikaviitta

Taikaviitta (ital. Paperinik) on Akun salainen supersankaripersoona, joka taistelee rikollisuutta vastaan. Taikaviitta luotiin vastineeksi Akun tunaroinnille ja huono-onnisuudelle. Taikaviitta käyttää taistelussa rikollisuutta vastaan Pelle Pelottoman suunnittelemia erikoislaitteita. Akun kodin makuuhuoneen vaatekaapissa on salainen hissi, jonka avulla pääsee Taikaviitan salaiseen piilopaikkaan.
Muut henkilöllisyydet > Taikaviitta > Esiintymiset Suomen julkaisuissa

Taikaviitta seikkailee pääasiassa Aku Ankan taskukirjan ("AATK") sivuilla. Oheinen taulukko on osittainen listaus taskukirjoista, jotka sisältävät Taikaviitta-tarinoita.
| Taikaviitan esiintymiset Suomessa |
| --- | --- | --- | --- |
| Taskukirjan numero | Taskukirjan nimi |  |  |
| AATK 41 | Aku Taikaviitta (1978) |  |  |
| AATK 48 | Taikaviitta taas vauhdissa (1979) |  |  |
| AATK 56 | Taikaviitta saa vastustajan (1981) |  |  |
| AATK 72 | Taikaviitan tempaukset (1983) |  |  |
| AATK 80 | Taikaviitan tanssiinkutsu (1985) |  |  |
| AATK 98 | Taikaviitan tähtihetket (1987) |  |  |
| AATK 119 | Taikaviitalle tapahtuu (1990) |  |  |
| AATK 121 | Tietä Taikaviitalle |  |  |
| AATK 125 | Taikaviittaa ei petetä |  |  |
| AATK 139 | Taikaviitta ja Kumi-Kalle (1991) |  |  |
| AATK 174 | Taikaviitan talouskriisi (1994) |  |  |
| AATK 237 | Ammattiauttaja (1999) |  |  |
| AATK 259 | Taikaviitta kuilun partaalla (2001) |  |  |
| AATK 275 | Luunelonen (2002) |  |  |
| AATK 297 | Tähtikaksikko (2004) |  |  |
| AATK 323 | Yövuoro (2006) |  |  |
| AATK 341 | Läpimurto (2008) |  |  |
| AATK 352 | Velvollisuus kutsuu (2009) |  |  |
| AATK 361 | Salattu elämä (2010) |  |  |
| AATK 371 | Kaikki likoon |  |  |
| AATK 376 | Aikahyppy (2011) |  |  |
| AATK 381 | Kolmoiselämää |  |  |
| AATK 382 | Näköalapaikka |  |  |
| AATK 399 | Pelin henki (2013) |  |  |
| AATK 407 | Yön yrmy |  |  |
| AATK 422 | Sankarparvi (2015) |  |  |
| AATK 434 | Viitan mahti |  |  |
| AATK 444 | Tuima tuimille (2016) |  |  |
| AATK 460 | Uhka ulapalta (2018) |  |  |
| AATK 478 | Nilkit nippuun, Taikaviitta (2019) |  |  |
| AATK 488 | Onnen päivät (2020) |  |  |
| AATK 497 | Hupia horisontissa (2021) |  |  |
| AATK 523 | Yölintu (2023) |  |  |
| AATK 529. | Hyvät, rahat ja rumat |  |  |
Muut henkilöllisyydet > Tuplanolla

Tuplanolla on Aku Ankan alter ego, salainen agentti, joka työskentelee salaiselle toimistolle, joka on niin salainen, että sillä ei ole edes nimeä. Tuplanollan pomona toimii Jori J, jonka yläpuolella toimii salaperäinen "Pääjohtaja".
Piirtäjiä ja käsikirjoittajia

| 0 | 1 | 2 |
| --- | --- | --- |
|  Flemming Andersen  Carl Barks  Bernadó  Daniel Branca  Carry Bugman  Cerdan  Giorgio Cavazzano  Colomer  Comicup Studio  Massimo De Vita  Esteban  César Ferioli  Jim Fletcher  Wanda Gattino  Sander Gulien  José Antonio González  Per Hedman  |  Bas ja Mau Heymans  Al Hubbard  Daan Jippes  Kari Korhonen  Mauri Kunnas  Henning Kure  Alberto Lavoradori  Manrique  Marsal  José Massaroli  Roberta Mighelini  Rune Meikle  Arild Midthun  Miguel  Millet  Euclides Miyaura  Lara Molinari  Carlos Mota  |  Paul Murry  Jukka Murtosaari  Nunez  Carlo Panaro  Carmen Pérez  Rodriques  Don Rosa  Marco Rota  Santanach  Romano Scarpa  Tony Strobl  Al Taliaferro  Kai Vainiomäki  Noel Van Horn  William Van Horn  Vicar  |
Esiintymisiä > Elokuvissa

Viisas Kana Kananen (1934)
Nykyajan Keksintöjä (Modern Inventions, 1937)
Oppitunti (Saludos Amigos, 1942)
Der Fuehrer's Face (1943)
Kolme caballeroa (The Three Caballeros, 1944)
Pennitön ja suruton (Fun and Fancy Free, 1947)
Säveltuokio (Melody Time, 1948)
Mikki Hiiren jouluaatto (Mickey's Christmas Carol, 1983)
Prinssi ja kerjäläispoika (The Prince and the Pauper, 1990)
Fantasia 2000 (1999)
Mikki Hiiri – olipa kerran joulu (Mickey's Once Upon a Christmas, 1999)
Mikki, Aku, Hessu – kolme muskettisoturia (Mickey, Donald, Goofy: The Three Musketeers, 2004)
Mikki Hiiri – Joulu Ankkalinnassa (Mickey's Twice Upon a Christmas, 2004)
Esiintymisiä > Televisiosarjoissa

Ankronikka (DuckTales, 1987)
Nokkapokka (Quack Pack, 1996)
Akun tehdas (Mickey Mouse Works, 1999–2000)
Mikin klubi (House of Mouse, 2001–2003)
Mikki Hiiren kerhotalo (Mickey Mouse Clubhouse, 2006–2016)
Mikki Hiiri (2013–2019)
DuckTales (2017–2021)
Mikki Hiiren ihmeellinen maailma (2020–)
Esiintymisiä > Videopeleissä

Donald Duck's Playground (1984)
Duck Tales: The Quest for Gold (1989)
Adventures in the Magic Kingdom (1990)
Quackshot (1991)
The Lucky Dime Caper starring Donald Duck (1991)
World of Illusion (1992)
DuckTales 2 (1993)
Donald in Maui Mallard (Super Nintendo Entertainment System, 1996)
Aku Ankka: Universumin sankari (Donald Duck: Quack Attack) (Microsoft Windows, PlayStation, PlayStation 2, Nintendo GameCube, 2000)
Donald Duck Advance (Game Boy Advance, 2001)
Kingdom Hearts (PlayStation 2, 2002)
Taikaviitta (PK: Out of the Shadows) (PlayStation 2, GameCube, 2002)
Kingdom Hearts: Chain of Memories (Game Boy Advance, 2004)
Kingdom Hearts II (PS2, 2005)
Kingdom Hearts coded (NTT DoCoMo, Nintendo DS, 2008)
Kingdom Hearts: 358/2 Days (Nintendo DS, 2009)
Kingdom Hearts: Birth by Sleep (PlayStation Portable, 2010)
Kingdom Hearts 3D: Dream Drop Distance (Nintendo 3DS, 2012)
Disney Infinity (PS3, PS4, Xbox 360, Xbox One, 2014–2016)
The Duckforce Rises (2015)
Kingdom Hearts III (PS4, Xbox One, 2019)
Aku Ankan suomenkielisiä ääninäyttelijöitä ovat olleet muun muassa Kari Franck, Jukka Rasila, Jukka Puotila ja Pauli Virta.
Aiheesta muualla

Wikimedia Commonsissa on kuvia tai muita tiedostoja aiheesta .
Aku Ankka Inducks-sivustolla
Aku Ankka -lehden verkkosivut
Aku Ankan ensiesiintyminen lyhytpiirretyssä Viisas Kana Kananen.
Aku tekee natsitervehdyksen Hitlerin kuville vuoden 1943 propagandaelokuvassa Der Fuehrer’s Face.
Carl Barksin tyylinäyte hänen ensimmäisestä kokonaan omasta tarinastaan Ryytimaa.
Vicarin näkemys Akusta.
Aku Ankan tähti Hollywood Walk of Fame -kävelykadulla.
Eduskuntavaalit 2011

Suomen 36. eduskuntavaalit järjestettiin sunnuntaina 17. huhtikuuta 2011. Ennakkoäänestys oli kotimaassa 6.–12. huhtikuuta ja ulkomailla 6.–9. huhtikuuta. Ehdokaslistat oli jätettävä viimeistään tiistaina 8. maaliskuuta. Vaaleissa valittiin 200 kansanedustajaa Suomen eduskuntaan. Vaalien jälkeen muodostettiin Kataisen hallitus. Hallituspula kesti kaikkiaan 65 vuorokautta; yhtä paljon aikaa hallituksen kokoaminen oli vienyt viimeksi Urho Kekkosen presidenttikaudella yli 30 vuotta aiemmin.
Vaaleihin osallistui 17 rekisteröityä puoluetta, 3 yhteislistaa ja 12 valitsijayhdistystä. Ehdokkaita asetettiin yhteensä 2 315. Muutos 2011, Piraattipuolue ja Vapauspuolue osallistuivat vaaleihin ensimmäistä kertaa. Liberaalit asetti ehdokkaita Piraattipuolueen listoille. Suomen Senioripuolue, Suomen Kommunistinen Puolue ja Kommunistinen Työväenpuolue poistettiin puoluerekisteristä, koska ne jäivät kaksissa vaaleissa kansanedustajitta. SKP ja KTP hyväksyttiin myöhemmin takaisin rekisteriin niiden saatua kerätyksi vaaditut 5 000 kannattajakorttia. Senioripuolue liittyi kesällä 2012 Itsenäisyyspuolueen jäsenyhdistykseksi.
Edellisten vaalien jälkeen oli vaalilakia muutettu siten, että edustajainvaalit pidettiin huhtikuun kolmantena sunnuntaina; aikaisemman lain mukaan ne olisi toimitettu maaliskuun kolmantena sunnuntaina.
Vuonna 2007 valittu eduskunta päätti työnsä vaaleja edeltävällä viikolla, ja uusi eduskunta aloitti seuraavan viikon loppupuoliskolla. Eduskunta valitsi itselleen puhemiehet, minkä jälkeen presidentti Tarja Halonen avasi valtiopäivät. Vaaleissa valittujen kansanedustajien valtakirjat kirjoitettiin sen jälkeen kun eduskuntavaalien tarkastuslaskenta oli päättynyt ja vaalipiirilautakunnat olivat vahvistaneet vaalituloksen. Vaalilain mukaan tämä tapahtui keskiviikkona 20. huhtikuuta 2011.
Yleisradion eduskuntavaalisivujen mukaan eduskuntavaalien teemoiksi nousivat ”talous, työllisyys, maahanmuutto ja ympäristö”.
Vaalikamppailu

Keskelle eduskuntavaalikeskustelua tuli kuin salama kirkkaalta taivaalta myöhään illalla 6. huhtikuuta 2011 uutistoimisto Reutersin välittämä sähke, jonka mukaan Portugalin hallitus oli päättänyt hakea taloudellista hätäapua Euroopan unionilta. Suurimpien puolueiden puheenjohtajien Mari Kiviniemen (kesk.), Jyrki Kataisen (kok.), Jutta Urpilaisen (sd.) ja Timo Soinin (ps.) kaksituntinen vaalikeskustelu MTV3:n studiossa Helsingin Pasilassa oli päättynyt hetkeä aiemmin. Eduskuntavaalit, joiden ennakkoäänestys oli juuri alkanut, muuttuivat osittain kansanäänestykseksi Portugalin tukemisesta ja muut teemat jäivät täysin sivuun.
Suomen kansallinen yksimielisyys oli ollut koetuksella jo keväällä 2010 eduskunnan myöntäessä lainaa talouskriisiin ajautuneelle Kreikalle. Oppositiopuolueet SDP, vasemmistoliitto, perussuomalaiset ja kristillisdemokraatit olivat vastustaneet Kreikan lainoittamista ja myös takuiden myöntämistä Irlannin lainoille syksyllä 2010. Portugalin hätäapuanomus syvensi Suomen poliittisen kentän kahtiajakoa entisestään, kun hallituspuolueet ilmoittivat antavansa tukea, vaikka muodollinen päätös asiasta tehtäisiin vasta vaalien jälkeen. Erityisen tiukasti tukien myöntämistä vastusti perussuomalaisten puheenjohtaja Timo Soini.
Talven 2010–2011 aikana tehdyissä mielipidekyselyissä perussuomalaisille mitattiin 17–18 prosentin kannatusta. Kasvu oli ollut huima, sillä vuotta aiemmin puolueen kannatus oli ollut seitsemän prosentin luokkaa. Helmikuussa 2011 perussuomalaisten kannatus ohitti jo SDP:n ja keskustan suosion. Muissa puolueissa kyselyjen tuloksiin suhtauduttiin epäillen, koska äänestäjien ei uskottu antavan tukeaan perussuomalaisten tuntemattomille ehdokkaille. Pari viikkoa ennen vaalipäivää perussuomalaisten kannatuksen nousu näyttikin olevan taittumassa, mutta Portugalin hätäapuanomus muutti tilanteen vielä kerran. Timo Soini herätti esiintymisellään huomiota ulkomaita myöten, ja monet kansainväliset uutistoimistot lähettivät kirjeenvaihtajiaan Helsinkiin seuraamaan vaaleja. Vaalivalvojaiset järjestettiin juuri käyttöön otetussa Musiikkitalossa Helsingissä.
Vaalipiirit ja vaaliliitot

Kansanedustajat valittiin 15 vaalipiiristä, joiden paikkaluku (Ahvenanmaan maakuntaa lukuun ottamatta) määräytyi 31. lokakuuta 2010 tarkastetun asukasluvun perusteella. Paikkajako muuttui edellisistä vaaleista siten, että Pohjois-Savo menetti edustajan ja Uusimaa sai lisäpaikan.
Vaaliliittoja solmittiin yhdessätoista vaalipiirissä. Yksitoista puoluetta teki vaaliliiton vähintään yhdessä vaalipiirissä.
Tulos > Puolueiden kannatus kunnittain

| 0 | 1 | 2 | 3 |
| --- | --- | --- | --- |

| Kokoomus | SDP | Perussuomalaiset | Keskusta |
Tulos > Naisten ja miesten määrä vaalipiireittäin

| 0 | 1 | 2 | 3 | 4 |
| --- | --- | --- | --- | --- |
| Vaalipiiri | Miehet | Muutos | Naiset | Muutos |
| Helsinki | 12 | + 4 | 9 | - 4 |
| Uusimaa | 18 | + 1 | 17 | - |
| Varsinais-Suomi | 9 | - 1 | 8 | + 1 |
| Ahvenanmaa | 0 | - | 1 | - |
| Satakunta | 6 | - 1 | 3 | + 1 |
| Häme | 8 | - | 6 | - |
| Pirkanmaa | 10 | - 3 | 8 | + 3 |
| Kymi | 8 | - | 4 | - |
| Etelä-Savo | 3 | + 1 | 3 | - 1 |
| Pohjois-Savo | 7 | - | 2 | - 1 |
| Pohjois-Karjala | 3 | - 2 | 3 | + 2 |
| Vaasa | 11 | + 1 | 6 | - 1 |
| Keski-Suomi | 4 | - 1 | 6 | + 1 |
| Oulu | 12 | + 1 | 6 | - 1 |
| Lappi | 4 | - 1 | 3 | + 1 |
| Koko maa | 115 | - 1 | 85 | + 1 |
Kansanedustajat > Valitut kansanedustajat

Uusia kansanedustajia valittiin 65.
Kansanedustajat > Ääniharavat > Vaalipiirien suurimmat ääniharavat

| Vaalipiiri | Äänet | Ehdokas | Ehdokas | Puolue |
| --- | --- | --- | --- | --- |
| Helsingin vaalipiiri | 17 226 |   | Paavo Arhinmäki | Vasemmistoliitto |
| Uudenmaan vaalipiiri | 43 437 |   | Timo Soini | Perussuomalaiset |
| Varsinais-Suomen vaalipiiri | 13 958 |   | Heli Paasio | Suomen Sosialidemokraattinen Puolue |
| Satakunnan vaalipiiri | 7 786 |   | Krista Kiuru | Suomen Sosialidemokraattinen Puolue |
| Ahvenanmaan maakunnan vaalipiiri | 6 925 |   | Elisabeth Nauclér | Ahvenanmaan kokoomus -yhteislista |
| Hämeen vaalipiiri | 7 603 |   | Johannes Koskinen | Suomen Sosialidemokraattinen Puolue |
| Pirkanmaan vaalipiiri | 10 400 |   | Hanna Tainio | Suomen Sosialidemokraattinen Puolue |
| Kymen vaalipiiri | 8 294 |   | Anneli Kiljunen | Suomen Sosialidemokraattinen Puolue |
| Etelä-Savon vaalipiiri | 5 783 |   | Lenita Toivakka | Kansallinen Kokoomus |
| Pohjois-Savon vaalipiiri | 8 920 |   | Pentti Oinonen | Perussuomalaiset |
| Pohjois-Karjalan vaalipiiri | 7 700 |   | Riitta Myller | Suomen Sosialidemokraattinen Puolue |
| Vaasan vaalipiiri | 11 907 |   | Paula Risikko | Kansallinen Kokoomus |
| Keski-Suomen vaalipiiri | 9 288 |   | Anne Kalmari | Suomen Keskusta |
| Oulun vaalipiiri | 9 777 |   | Tapani Tölli | Suomen Keskusta |
| Lapin vaalipiiri | 7 621 |   | Markus Mustajärvi | Vasemmistoliitto |
Kansanedustajat > Paikastaan luopuneet kansanedustajat

| Edustaja | Puolue | Vaalipiiri | Kansanedustajana (–19> 4.2011) | Ehdolla |
| --- | --- | --- | --- | --- |
| Matti Ahde | sd. | Oulun vaalipiiri | 1970–1990, 2003–2011 | Ei |
| Janina Andersson | vihr. | Varsinais-Suomen vaalipiiri | 1995–2011 | Ei |
| Hannakaisa Heikkinen | kesk. | Pohjois-Savon vaalipiiri | 2007–2011 | Ei |
| Hanna-Leena Hemming | kok. | Uudenmaan vaalipiiri | 2003–2011 | Ei |
| Sinikka Hurskainen | sd. | Kymen vaalipiiri | 1983–1999, 2003–2011 | Ei |
| Reijo Kallio | sd. | Satakunnan vaalipiiri | 1995–2011 | Ei |
| Antti Kalliomäki | sd. | Uudenmaan vaalipiiri | 1983–2011 | Ei |
| Bjarne Kallis | kd. | Vaasan vaalipiiri | 1991–2011 | Ei |
| Matti Kangas | vas. | Keski-Suomen vaalipiiri | 1999–2011 | Ei |
| Kyösti Karjula | kesk. | Oulun vaalipiiri | 1995–2011 | Ei |
| Tanja Karpela | kesk. | Uudenmaan vaalipiiri | 1999–2011 | Ei |
| Matti Kauppila | vas. | Hämeen vaalipiiri | 2003–2011 | Ei |
| Valto Koski | sd. | Kymen vaalipiiri | 1995–2011 | Ei |
| Marjaana Koskinen | sd. | Varsinais-Suomen vaalipiiri | 1995–2011 | Ei |
| Mikko Kuoppa | vas. | Pirkanmaan vaalipiiri | 1979–1987, 1995–2011 | Ei |
| Lauri Kähkönen | sd. | Pohjois-Karjalan vaalipiiri | 1999–2011 | Ei |
| Kari Kärkkäinen | kd. | Pohjois-Savon vaalipiiri | 1999–2011 | Ei |
| Jaakko Laakso | vas. | Uudenmaan vaalipiiri | 1991–2011 | Ei |
| Esa Lahtela | sd. | Pohjois-Karjalan vaalipiiri | 1995–2011 | Ei |
| Reijo Laitinen | sd. | Keski-Suomen vaalipiiri | 1991–2011 | Ei |
| Jouko Laxell | kok. | Varsinais-Suomen vaalipiiri | 2004–2011 | Ei |
| Hannes Manninen | kesk. | Lapin vaalipiiri | 1995–2011 | Ei |
| Håkan Nordman | r. | Vaasan vaalipiiri | 1983–1995, 1999–2003, 2007–2011 | Ei |
| Sauli Niinistö | kok. | Uudenmaan vaalipiiri | 1987–2003, 2007–2011 | Ei |
| Heikki A. Ollila | kok. | Pirkanmaan vaalipiiri | 1987–1995, 2003–2011 | Ei |
| Reijo Paajanen | kok. | Kymen vaalipiiri | 2003–2011 | Ei |
| Klaus Pentti | kesk. | Pirkanmaan vaalipiiri | 2003–2011 | Ei |
| Tero Rönni | sd. | Pirkanmaan vaalipiiri | 1999–2011 | Ei |
| Petri Salo | kok. | Vaasan vaalipiiri | 1999–2011 | Ei |
| Pertti Salovaara | kesk. | Pirkanmaan vaalipiiri | 2003–2011 | Ei |
| Jacob Söderman | sd. | Helsingin vaalipiiri | 1972–1982, 2007–2011 | Ei |
| Satu Taiveaho | sd. | Hämeen vaalipiiri | 2003–2011 | Ei |
| Esko-Juhani Tennilä | vas. | Lapin vaalipiiri | 1975–2011 | Ei |
| Tuulikki Ukkola | kok. | Oulun vaalipiiri | 1991–1995, 2007–2011 | Ei |
| Unto Valpas | vas. | Oulun vaalipiiri | 1999–2011 | Ei |
| Pekka Vilkuna | kesk. | Oulun vaalipiiri | 1999–2011 | Ei |
| Lasse Virén | kok. | Uudenmaan vaalipiiri | 1999–2007, 2010–2011 | Ei |
| Raimo Vistbacka | ps. | Vaasan vaalipiiri | 1987–2011 | Ei |
Ehdokasasettelu

Ehdokashakemusten piti olla perillä viimeistään 8. maaliskuuta. Ehdokasasettelu vahvistettiin 17. maaliskuuta.
| Puolue | Puolue | Ehdokkaat> Yhteensä | Ehdokkaat> Miehiä | Ehdokkaat> Naisia | Ehdokkaat> Keski-ikä | Ehdokkaat> Vaalipiirit |
| --- | --- | --- | --- | --- | --- | --- |
|   | Suomen Sosialidemokraattinen Puolue | 238 | 135 | 103 | 45 | 14 |
|   | Perussuomalaiset | 238 | 159 | 79 | 50 | 14 |
|   | Vasemmistoliitto | 236 | 133 | 103 | 44 | 14 |
|   | Suomen Keskusta | 233 | 137 | 96 | 44 | 14 |
|   | Kansallinen Kokoomus | 232 | 128 | 104 | 44 | 14 |
|   | Vihreä liitto | 228 | 110 | 118 | 41 | 14 |
|   | Suomen Kristillisdemokraatit | 191 | 109 | 82 | 47 | 14 |
|   | Suomen Kommunistinen Puolue | 143 | 86 | 57 | 51 | 13 |
|   | Piraattipuolue | 127 | 107 | 20 | 29 | 11 |
|   | Suomen ruotsalainen kansanpuolue | 83 | 46 | 37 | 43 | 6 |
|   | Itsenäisyyspuolue | 69 | 46 | 23 | 51 | 13 |
|   | Muutos 2011 | 66 | 56 | 10 | 39 | 14 |
|   | Vapauspuolue – Suomen tulevaisuus | 60 | 44 | 16 | 47 | 14 |
|   | Suomen Työväenpuolue | 47 | 34 | 13 | 58 | 14 |
|   | Kommunistinen Työväenpuolue– Rauhan ja Sosialismin puolesta | 46 | 35 | 11 | 61 | 14 |
|   | Suomen Senioripuolue | 44 | 26 | 18 | 63 | 6 |
|   | Köyhien Asialla | 12 | 3 | 9 | 59 | 4 |
|   | Yhteislistat ja valitsijayhdistykset | 22 | 18 | 4 | 42 | 9 |
| Yhteensä | Yhteensä | 2315 | 1412 | 903 | 45 | 15 |
Kampanjat

| --- | --- |
vaalilause: Päätösvalta Suomeen
vaaliohjelma: Itsenäisyyspuolueen eduskuntavaaliohjelma 2011
| --- | --- |
vaalilause: Vain menneisyyttä ei voi muuttaa
vaaliohjelma: Kokoomuksen eduskuntavaaliohjelma 2011 (Arkistoitu – Internet Archive)
| --- | --- |
vaalilause: –
vaaliohjelma: Tavoiteohjelma (Arkistoitu – Internet Archive)
| --- | --- |
vaalilause: Äänestä köyhyyttä vastaan
vaaliohjelma: 
| --- | --- |
vaalilause: Suomalaisten etu. Sananvapaus. Suora demokratia.
vaaliohjelma: Tavoiteohjelma
| --- | --- |
vaalilause: Äänestä Hyvä Suomi!
vaaliohjelma: Suomalaiselle sopivin (Arkistoitu – Internet Archive)
| --- | --- |
vaalilause: Tieto on valtaa. Valta kuuluu kansalle
vaaliohjelma: Piraattipuolueen eduskuntavaaliohjelma 2011
| --- | --- |
vaalilause: Asiaa
vaaliohjelma: Keskustan tavoitteet vaalikaudelle 2011-2015
| --- | --- |
vaalilause: Kenkää rahaeliitille!
vaaliohjelma: Kenkää rahaeliitille
| --- | --- |
vaalilause: Koti, uskonto, isänmaa – tästä on kyse
vaaliohjelma: Kristillisdemokraattien tavoiteohjelma vaalikaudelle 2011–2015 (Arkistoitu – Internet Archive)
| --- | --- |
vaalilause: Rikkaamman Suomen puolesta
vaaliohjelma: Eduskuntavaaliohjelma 2011
| --- | --- |
vaalilause: Ei oikealla, ei vasemmalla, vaan seniorien asialla!
vaaliohjelma: Vaaliohjelma (Arkistoitu – Internet Archive)
| --- | --- |
vaalilauseet: Työn ja oikeudenmukaisuuden puolesta
vaaliohjelma: SDP:n tavoiteohjelma vaalikaudelle 2011–2015 (Arkistoitu – Internet Archive)
| --- | --- |
vaalilause: Ei leikata!
vaaliohjelma: Eduskuntavaaliohjelma vuoden 2011 eduskuntavaaleihin (Arkistoitu – Internet Archive)
| --- | --- |
vaalilause: –
vaaliohjelma: Eduskuntavaaliohjelma 2011 (Arkistoitu – Internet Archive)
| --- | --- |
vaalilause: Toimeentulon puolesta
vaaliohjelma: Eduskuntavaaliohjelma 2011 (Arkistoitu – Internet Archive)
| --- | --- |
vaalilause: Uusi Suomi
vaaliohjelma: Uusi Suomi
Kampanjointi ja keskustelut

Wikiuutisissa on aiheeseen liittyvä uutinen:  (19.4.2011)
Suurimpien puolueiden pääministeriehdokkaina olivat puolueiden puheenjohtajat: keskustan pääministeriehdokas oli Mari Kiviniemi, kokoomuksen Jyrki Katainen ja SDP:n Jutta Urpilainen. Katainen toivoi tiedotusvälineiden päästävän perussuomalaisten puheenjohtajan Timo Soinin tentteihin, koska kannatuslukujen perusteella oli tullut mahdolliseksi, että Soinista tulisi pääministeri.
YLE ja MTV3 kutsuivat helmikuussa 2011 Soinin pääministeritenttiin. Maaliskuussa Timo Soini ilmoitti olevansa kiinnostunut etenkin työ- ja elinkeinoministerin salkusta, mutta olevansa valmis myös pääministeriksi, jos vaalitulos sen sallii.
Hallitus

Vaaleissa suurimmaksi puolueeksi tuli Kokoomus, minkä perusteella Katainen sai hallitustunnustelijan tehtävän. Hän joutui kuitenkin käymään perussuomalaisten korkean kannatuksen vuoksi useita neuvottelukierroksia, ennen kuin perussuomalaisia sisältämätön Kataisen hallitus saatiin ylipäätään muodostettua.
Kirjallisuutta

Maahanmuutto, media ja eduskuntavaalit. Toim. Mari Maasilta. Tampere University Press, 2012